CELEX: 32010R0589
Language: et
Date: 2010-07-05 00:00:00
Title: Komisjoni määrus (EL) nr 589/2010, 5. juuli 2010 , millega muudetakse nõukogu määrust (EL) nr 53/2010 seoses tobiapüügi piirangutega püügipiirkondade IIIa, IIa ja IV ELi vetes

6.7.2010   
            
            
               ET
            
            
               Euroopa Liidu Teataja
            
            
               L 170/7
            
         KOMISJONI MÄÄRUS (EL) nr 589/2010,
   5. juuli 2010,
   millega muudetakse nõukogu määrust (EL) nr 53/2010 seoses tobiapüügi piirangutega püügipiirkondade IIIa, IIa ja IV ELi vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. jaanuari 2010. aasta määrust (EL) nr 53/2010, millega määratakse 2010. aastaks kindlaks teatavate kalavarude ja kalavarurühmade püügivõimalused, mida kohaldatakse liidu vetes ning ühenduse kalalaevade suhtes püügipiirangutega vetes, (1) eriti selle artikli 5 lõiget 3,
   ning arvestades järgmist:
   
               (1)
            
            
               Tobiapüügi piirangud ICES IIa ja IV püügipiirkonnas on sätestatud määruse (EL) nr 53/2010 IA lisas.
            
         
               (2)
            
            
               Vastavalt määruse (EL) nr 53/2010 IID lisa punktile 6 vaatab komisjon läbi tobia lubatud kogupüügi (TAC) ja kvoodid 2010. aastaks kõnealustes piirkondades, järgides Rahvusvahelise Mereuurimise Nõukogu (ICES) ning kalanduse teadus-, tehnika- ja majanduskomitee (STECF) soovitusi.
            
         
               (3)
            
            
               Kalanduse teadus-, tehnika- ja majanduskomitee osutab, et määruse (EL) nr 53/2010 IID lisa punktis 6 esitatud võrrandi kohaselt arvutatud lubatud kogupüük ületab 400 000 tonni.
            
         
               (4)
            
            
               Tobias kuulub Põhjamere kalavaru hulka, mida jagatakse Norraga, kuid praegu ühiselt ei majandata. Käesoleva määrusega ettenähtud meetmed on kooskõlas Norraga peetud läbirääkimistega, mis toimusid vastavalt Euroopa Komisjoni ja Norra vaheliste kalandusläbirääkimiste 26. jaanuari 2010. aasta lõppotsuste protokollile. Seepärast tuleks lubatud kogupüügist, mida võib püüda ICES IIa ja IV püügipiirkonna ELi vetes, määrata ELi osaks 400 000 tonnist 90 %.
            
         
               (5)
            
            
               Pärast Norraga peetud läbirääkimisi jõuti kokkuleppele, et ELi lubatud kogupüügist Norrale antavat osa suurendatakse 20 000 tonnilt 27 500 tonnile seoses püügivõimaluste vahetamisega muude liikide püügiks Norra vetes.
            
         
               (6)
            
            
               Kalanduse teadus-, tehnika- ja majanduskomitee soovituse kohaselt tuleks lubatud kogupüüki ICES IIIa püügipiirkonna ELi vetes suurendada 4,23 %.
            
         
               (7)
            
            
               Seepärast tuleks määruse (EL) nr 53/2010 IA lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 53/2010 IA lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamisele järgneval päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuli 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 21, 26.1.2010, lk 1.
   
      LISA
      Määruse (EL) nr 53/2010 IA lisa muudetakse järgmiselt:
      Kanne, milles käsitletakse tobiaslaste püüki ICES IIIa püügipiirkonna ELi vetes ning ICES IIa ja IV püügipiirkonna ELi vetes, asendatakse järgmisega:
      
                  
                              Liik
                           
                           
                              :
                           
                           
                              Tobiaslased
                              
                                 Ammodytidae
                              
                           
                        
               
                  
                              Püügipiirkond
                           
                           
                              :
                           
                           
                              IIIa püügipiirkonna ELi veed, IIa ja IV püügipiirkonna ELi veed (1)
                              
                              SAN/2A3A4.
                           
                        
            
                  Taani
               
               
                  327 250 (2)
                  
               
               
                   
               
            
                  Ühendkuningriik
               
               
                  7 153 (3)
                  
               
               
                   
               
            
                  Saksamaa
               
               
                  500 (4)
                  
               
               
                   
               
            
                  Rootsi
               
               
                  12 017 (5)
                  
               
               
                   
               
            
                  EL
               
               
                  346 920 (6)
                  
               
               
                  Analüütiline TAC.
                  Ei kohaldata määruse (EÜ) nr 847/96 artiklit 3.
                  Ei kohaldata määruse (EÜ) nr 847/96 artiklit 4.
                  Kohaldatakse määruse (EÜ) nr 847/96 artikli 5 lõiget 2.
               
            
                  Norra
               
               
                  27 500 (7)
                  
               
            
                  Fääri saared
               
               
                  2 500
               
            
                  Lubatud kogupüük
               
               
                  376 920
               
            
         (1)  Välja arvatud 6 miili kaugusel Ühendkuningriigi lähtejoonest Shetlandi, Fair Isle’i ja Foula lähedal asuvad veed.
      
         (2)  Ainult 311 289 tonni sellest võib püüda IIa ja IV püügipiirkonna ELi vetes. Ülejäänud koguse võib püüda ainult ICES IIIa püügipiirkonna ELi vetes. (SAN/*03 A.).
      
         (3)  Ainult 6 804 tonni sellest võib püüda IIa ja IV püügipiirkonna ELi vetes. Ülejäänud koguse võib püüda ainult ICES IIIa püügipiirkonna ELi vetes. (SAN/*03 A.).
      
         (4)  Ainult 476 tonni sellest võib püüda IIa ja IV püügipiirkonna ELi vetes. Ülejäänud koguse võib püüda ainult ICES IIIa püügipiirkonna ELi vetes. (SAN/*03 A.).
      
         (5)  Ainult 11 431 tonni sellest võib püüda IIa ja IV püügipiirkonna ELi vetes. Ülejäänud koguse võib püüda ainult ICES IIIa püügipiirkonna ELi vetes. (SAN/*03 A.).
      
         (6)  Ainult 330 000 tonni sellest võib püüda IIa ja IV püügipiirkonna ELi vetes. Ülejäänud koguse võib püüda ainult ICES IIIa püügipiirkonna ELi vetes. (SAN/*03 A.).
      
         (7)  Püütakse ICES IV püügipiirkonnas.